แกนนำกลุ่ม "ราษฎร" อดอาหารในเรือนจำตั้งแต่วันที่ 15 มี.ค. 2564 เพื่ออะไร
ก. รอฟังข้อมูลจากทนายที่ทำเรื่องขอเข้าเยี่ยมผู้ต้องขัง
ข. ประท้วงที่เขาและจำเลยในคดี 112 และคดีอันเนื่องมาจากการชุมนุมทางการเมืองหลายคนไม่ได้รับสิทธิในการประกันตัวเพื่อต่อสู้คดี
ค. ขอให้ได้ญาติได้พบปะพูดคุยหรือเยี่ยมบ้าง
ง. รักษาสุขภาพให้แข็งแรง
ข้อที่ถูกต้องได้แก่ ข.  เนื่องจาก นายพริษฐ์ ชิวารักษ์ นักศึกษาคณะรัฐศาสตร์ ม.ธรรมศาสตร์ วัย 22 ปี และแกนนำกลุ่ม "ราษฎร" อดอาหารในเรือนจำตั้งแต่วันที่ 15 มี.ค. 2564 เพื่อประท้วงที่เขาและจำเลยในคดี 112 และคดีอันเนื่องมาจากการชุมนุมทางการเมืองหลายคนไม่ได้รับสิทธิในการประกันตัวเพื่อต่อสู้คดี

นอกจากนายพริษฐ์แล้ว น.ส.ปนัสยา สิทธิจิรวัฒนกุล หรือ "รุ้ง" นักศึกษา มธ.และแกนนำกลุ่ม "ราษฎร" อีกคนหนึ่งซึ่งถูกควบคุมตัวอยู่ที่ทัณฑสถานหญิงกลางก็อดอาหารประท้วงเช่นกัน โดยรุ้งเริ่มลดปริมาณอาหารลงตั้งแต่วันที่ 30 มี.ค. 2564 และรับประทานแต่ของเหลว เช่น น้ำ น้ำผลไม้ และเกลือแร่

กรมราชทัณฑ์รายงานเมื่อ 16 เม.ย. 2564 ว่าแกนนำกลุ่ม "ราษฎร" ที่ตกเป็นจำเลยในคดีหมิ่นสถาบันพระมหากษัตริย์ตามประมวลกฎหมายอาญา มาตรา 112 ปฏิเสธการให้สารน้ำทางหลอดเลือดดำ ขาทั้งสองข้างอ่อนแรงเล็กน้อย ขณะที่ทนายเผยหลังเข้าเยี่ยมว่านายพริษฐ์รับทราบถึงความห่วงใยจากครอบครัว คณาจารย์และมวลชนบางส่วนที่อยากให้ยุติการอดอาหารประท้วงแล้ว แต่ขอเวลาไตร่ตรอง ยังไม่ตัดสินใจเลิกอดอาหาร
92.ข่าวสารทั่วไป สถิติต่างๆ